**100 år senere – citroën fortsætter med at elektrificere verden**

**I 1925 lyste André Citroën for første gang Eiffeltårnet op og elektrificerede dermed Paris og verden. I dag er Citroëns innovation mere elektrisk og tættere på hverdagen end nogensinde før. Mærket tilbyder enkle og prisvenlige løsninger, der gør elektrisk mobilitet mere tilgængelig for alle. I anledningen af 100-året for oplysningen af Eiffeltårnet bekræfter Citroën sin ambition om at være en nøglespiller i fremtidens transport og fjerne barrierer for elektrificering.**

**4. juli 1925: André Citroën elektrificerer Paris**

I alt 250.000 farvede pærer og 6.000 meter elektriske kabler forvandlede den 4. juli 1925 Eiffeltårnet til et levende symbol på innovation. Forestillingen blev gentaget aften efter aften til stor fascination for byens borgere – et spektakulært udtryk for André Citroëns ambition om at bringe teknologi og hverdag tættere på hinanden.

Fra oplyste urskiver og gigantiske termometre til banebrydende biler og revolutionerende mobilitetsløsninger har Citroën aldrig stået stille. Mærket har gennem mere end 100 år haft en tydelig mission: at skabt enkel, effektiv og tilgængelig mobilitet for flest muligt. Den filosofi gennemsyrer stadig Citroëns arbejde i dag – i en tid, hvor overgangen til elektrisk mobilitet er en af de største samfundsudfordringer.

Citroën møder denne udfordring med konkrete og brugervenlige løsninger, hvor fokus er på tilgængelighed og praktisk anvendelighed. Og mærket er ikke bange for at tænke anderledes. Med modeller som Ami, ë-C3 og e-ROUTES appen bekræfter Citroën sin rolle som en folkelig aktør, der vil mindske afstanden mellem teknologi og mennesker.

**En ny elektrisk æra – for alle**

I 2025 styrker Citroën sit elektriske modelprogram med lanceringer, der dækker alt fra mikromobilitet til komfortorienterede SUV´er – altid med fokus på enkelhed og funktionalitet.

* **Citroën Ami genopfinder sig selv med Buggy-versionen**

Den lille, elektriske Ami er allerede blevet et socialt fænomen med over 75.000 kunder. Nu genopfinder modellen med en opdateret version og introduktionen af Ami Buggy – en eventyrlysten variant med masser af karakter.

* **Ë-C3: Citroëns bedst sælgende elbil**

Efter succesen med ë-C3, der har givet mere end 135.000 kunder adgang til elektrisk mobilitet, følger nu en endnu mere overkommelig version. Med en rækkevidde på 200 km (WLTP), 30 kWh LFP-batteri og en pris under 20.000 euro, er det en model, der gør elbilen til et realistisk valg for langt flere.

* **Ë-C3 Aircross – snart med en rækkevidde på op til 400 km**

Citroëns første fuldelektriske, kompakte SUV fås allerede i en konkurrencedygtig version med et 44 kWh batteri og en rækkevidde på over 300 km (WLTP). I 2025 vil den kunne fås med en opgraderet batteribakke på 54 kWh, som giver op til 400 km rækkevidde (WLTP). Med fokus på rummelighed, alsidighed og value-for-money er ë-C3 Aircross er blandt de mest tilgængelige elektriske SUV´er i B-segmentet.

* **Ny ë-C5 Aircross – elektrisk SUV med førsteklasses komfort**

Med den nye ë-C5 Aircross rykker Citroën komforten op i den mest populære klasse af elbiler. Modellen tilbyder op til 680 km rækkevidde (WLTP) med et 97 kWh batteri og viderefører Citroëns tradition for komfortabel kørsel. En ”dagligstue på hjul”, der både klarer hverdagen og ferieturen med ro i sindet. Den præsenteres officielt den 29. april.

Citroën fastholder sit blik rettet mod fremtiden – med de samme værdier, som lyste op på Eiffeltårnet for 100 år siden: innovation, tilgængelighed og ønsket om at gøre mobilitet tilgængelig for alle.